- Hindi News
- National
- बोर्ड परीक्षा में शुरू होने के बाद पहुंचे केंद्राध्यक्ष, डीईओ बोले नोटिस देंगे
बोर्ड परीक्षा में शुरू होने के बाद पहुंचे केंद्राध्यक्ष, डीईओ बोले- नोटिस देंगे
शासकीय नवीन हाईस्कूल कन्नौद का मामला
भास्कर संवाददाता | कन्नौद
माशिमं बोर्ड परीक्षा के तहत शासकीय नवीन हाईस्कूल कन्नौद के केंद्राध्यक्ष सोमवार को परीक्षा शुरू होने के करीब पांच मिनट बाद केंद्र पर पहुंचे। मामले में जिला शिक्षा अधिकारी राजेंद्र खत्री ने कारण बताओ नोटिस देने की बात कही है।
उक्त स्कूल को प्राइवेट विद्यार्थियों का परीक्षा केंद्र बनाया गया है। यहां सालिगराम भारती वरिष्ठ अध्यापक बागली को केंद्राध्यक्ष नियुक्त किया गया है। सोमवार को हाईस्कूल का गणित विषय का प्रश्न पत्र था, जिसकी परीक्षा सुबह साढ़े 8 बजे प्रारंभ हुई। जबकि केंद्राध्यक्ष सुबह 8.35 बजे विद्यालय पहुंचे। केंद्राध्यक्ष भारती ने बताया कि बस लेट हो जाने के कारण लेट हो गए। ज्ञात हो कि इससे पहले भी केंद्राध्यक्ष के लेट पहुंचने की बात सामने आई है। जबकि प्रशासन द्वारा इस परीक्षा केंद्र को संवेदनशील घोषित किया है। जिसमें तहसीलदार कन्नौद कुलदीप पाराशर पर्यवेक्षक के रूप में उपस्थित रहते हैं।
tgl_Latn sot_Latn hin_Deva hin_Deva awa_Deva bho_Deva hin_Deva hin_Deva